**МОДЕЛ УГОВОРА**

**о куповини путничког возила**  **путем финансијског лизинга**

Закључен дана између уговорних страна:

1. **СРПСКОГ НАРОДНОГ ПОЗОРИШТА** из Новог Сада, Позоришни трг бр.1 које заступа в.д. управника Драгана Милошевић (у даљем тексту: Купац- Наручилац) ПИБ 101651637, шифра делатности: 9004, матични број: 08066469, с једне стране
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_ , ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , матични број: \_\_\_\_\_\_\_\_\_\_\_\_\_\_\_,ПИБ: \_\_\_\_\_\_\_\_\_\_\_\_, пословни рачун: \_\_\_\_\_\_\_\_\_\_\_\_\_\_\_\_\_\_ отворен код -\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога у овом правном послу заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ( у даљем тексту: ИСПOРУЧИЛАЦ ПРЕДМЕТА ЛИЗИНГА)
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ул. \_\_\_\_\_\_\_\_\_\_\_\_\_\_ из \_\_\_\_\_\_\_\_\_\_ , матични број: \_\_\_\_\_\_\_\_, ПИБ:\_\_\_\_\_\_\_\_\_ , пословни рачун: \_\_\_\_\_\_\_\_\_\_\_\_\_\_\_\_\_\_\_\_\_отворен код \_\_\_\_\_\_\_\_\_\_\_\_\_\_ банке, кога у овом правном послу заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ( у даљем тексту: ДАВАЛАЦ ЛИЗИНГА).

**Члан 1.**

Предмет овог Уговора је набавка и испорука  **једног путничког возила** путем финансијског лизинга, спроведен у отвореном поступку јавне набавкебрoj ЈНОП 14/2025.

Врста, количина и цена добара утврђени су на основу предметног јавног позива и конкурсне документације НАРУЧИОЦА и понуде ИСПОРУЧИОЦА ПРЕДМЕТА ЛИЗИНГА број: \_\_\_\_\_ од \_\_\_\_\_\_\_\_\_\_\_\_ године, која представља саставни део овог Уговора.

Путничко возило:

број мотора:\_\_\_\_\_\_\_\_\_\_\_\_\_\_\_\_*(уколико је податак познат у моменту подношења понуда)*

број шасије:*\_\_\_\_\_\_\_\_\_\_\_\_\_\_\_\_\_(уколико је податак познат у моменту подношења понуда)*

модел и тип возила: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

година производње: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

број врата:\_\_\_\_\_\_\_\_\_\_\_\_\_\_\_\_\_\_\_

број места за седење:\_\_\_\_\_\_\_\_\_\_\_\_\_\_\_\_\_\_\_\_\_

радна запремина мотора:\_\_\_\_\_\_\_\_\_\_\_\_\_\_\_\_\_\_\_\_\_ccm

снага мотора:\_\_\_\_\_\_\_\_\_\_\_\_\_\_\_\_\_\_\_\_kW

врста мотора:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

боја: \_\_\_\_\_\_\_\_\_\_\_\_\_\_\_\_\_\_\_\_\_

**Члан 2.**

ИСПОРУЧИЛАЦ ПРЕДМЕТА ЛИЗИНГА се обавезује да ће за потребе НАРУЧИОЦА извршити испоруку добра из члана 1. овог уговора, у свему према захтевима исказаним у предметном поступку јавне набавке НАРУЧИОЦА,као и према прихваћеној понуди ИСПОРУЧИОЦА ПРЕДМЕТА ЛИЗИНГА након спроведеног поступка јавне набавке број 14/2025. НАРУЧИЛАЦ се обавезује да ће извршити плаћање по условима предвиђеним овим Уговором.

**Члан 3.**

Наручилац (прималац лизинга) и Добављач (испоручилац предмета лизинга) су се споразумели да цена добра из члана 1. Уговора буде следећа:

-Набавна вредност добра из члана 1 износи: \_\_\_\_\_\_\_\_\_\_\_\_\_\_\_\_\_\_ динара/еур без ПДВ-а., односно \_\_\_\_\_\_\_\_\_\_\_\_\_\_\_\_ динара/еур са пдв-ом(вредност у односу на коју се рачуна учешће)

-Уговорена вредност добра из члана 1. овог уговора(предмет лизинга) путем финансијског лизинга износи EUR \_\_\_\_\_\_\_\_\_\_\_без ПДВ-а, односно EUR \_\_\_\_\_\_\_\_\_\_ са обрачунатим ПДВ-ом.

Ценом су обухваћени сви трошкови Понуђача.

НАРУЧИЛАЦ ће испоручено возило платити путем финансијског лизинга, уз учешће од 25% од бруто вредности предмета лизинга и других трошкова који настају закључењем уговора о лизингу (трошкове обраде уговора са ПДВ-ом, трошкове уписа уговора у лизинг регистар са ПДВ-ом, трошкове упита у кредитни биро са ПДВ-ом и ПДВ на камату садржану у лизинг надокнади), а преостали део у 48 једнаких месечних рата, на основу посебног Уговора о финансијском лизингу који ће се закључити најкасније у року од 8 дана од дана потписивања овог Уговора.

Уговор о финансијском лизингу за возило описано у члану 1. овог Уговора, НАРУЧИЛАЦ и ДАВАЛАЦ ЛИЗИНГА закључиће под условима и елементима које је давалац лизинга доставио у понуди број \_\_\_\_\_\_\_\_\_ од \_\_\_\_\_\_\_\_\_\_. године.

НАРУЧИЛАЦ може захтевати од ДАВАОЦА ЛИЗИНГА да измени одређене чланове Уговора о лизингу који нису у складу са Законом који је НАРУЧИЛАЦ обавезан да примењује или су ти елементи Уговора у супротности са пословном политиком НАРУЧИОЦА.

НАРУЧИЛАЦ не може захтевати од ДАВАОЦА ЛИЗИНГА да мења комерцијалне и финансијске елементе Уговора о лизингу које је ДАВАЛАЦ ЛИЗИНГА дао у понуди.

Плаћањем последње рате лизинга предмет лизинга прелази у трајно власништво НАРУЧИОЦА.

ДАВАЛАЦ ЛИЗИНГА се обавезује да након плаћања последње рате пренесе предмет лизинга у власништво НАРУЧИОЦА, односно да изда сва потребна документа ради уписа права власништва у корист НАРУЧИОЦА.

НАРУЧИЛАЦ ће извршити сва плаћања за финансијски лизинг по средњем курсу НБС за евро на дан доспећа, уколико је понуда дата у еврима.

**Члан 4.**

Рок испоруке возила је \_\_\_\_\_\_\_ (**максимално 30 дана**) од дана потписивања Уговора о финансијском лизингу између НАРУЧИОЦА и ДАВАОЦА ЛИЗИНГА.

Примопредаја возила из члана 1. овог Уговора извршиће се или на адреси НАРУЧИОЦА у Новом Саду, ул. Позоришни трг бр.1 или у салону Испоручиоца. .

**Члан 5**.

У случају неодговарајућег квалитета или у случају да возило није у складу са понудом број \_\_\_\_\_\_\_\_\_\_ од \_\_.\_\_\_.2025. године, НАРУЧИЛАЦ и ДАВАЛАЦ ЛИЗИНГА ће записнички констатовати евентуалне недостатке у квалитету.

Возило се неће преузети од стране НАРУЧИОЦА, а ИСПОРУЧИЛАЦ ПРЕДМЕТА ЛИЗИНГА је обавезан да пре испоруке отклони све недостатке на возилу.

Лице овлашћено од стране Наручиоца за праћење и извршење уговора је Владимир Томић.

**Члан 6.**

Гарантни услови и дужина гаранције прецизирани су у гарантном листу, који је ИСПОРУЧИЛАЦ ПРЕДМЕТА ЛИЗИНГА обавезан предати НАРУЧИОЦУ приликом испоруке возила заједно са осталом документацијом.

Дужина гарантног рока за мотор возила износи \_\_\_\_\_ године (минимум 4 године) или \_\_\_\_\_\_\_\_\_\_\_ пређених км (минимум 120.000 пређених км), дужина гарантног рока против корозије износи \_\_\_\_\_ година ( минимум 12 година), и дужина гарантног рока на боју и лак износи \_\_\_\_\_\_ године (минимум 3 године), рачунајући од дана преузимања возила, у складу са условима из гарантног рока датог у понуди број \_\_\_\_\_\_\_\_\_ од \_\_.\_\_.2025. године.

Редовно одржавање возила у гарантном року вршиће се у времену и интервалима како је предвиђено упутством за употребу.

Ванредно одржавање вршиће се по потреби, у случају кварова који не подлежу гаранцији. Одржавање у гарантном року обухвата: извршење услуге, уградњу резервних делова, потрошног материјала и додатне опреме, а наплаћиваће се по ценама из званичног ценовника ИСПОРУЧИОЦА ПРЕДМЕТА ЛИЗИНГА.

У току трајања гарантног рока ИСПОРУЧИЛАЦ ПРЕДМЕТА ЛИЗИНГА се обавезује да све евентуалне кварове који се појаве, поправи без накнаде у законском року и под условима предвиђеним у гарантном року.

У случају да то не уради у предвиђеном року, ИСПОРУЧИЛАЦ ПРЕДМЕТА ЛИЗИНГА је дужан да возило замени новим.

**Члан 7.**

Приликом закључења уговора о финансијском лизингу,НАРУЧИЛАЦ добара дужан је да ДАВАОЦУ ЛИЗИНГА преда као гаранцију обезбеђење плаћања 4 бланко регистроване менице по уговору.

ПРЕДМЕТ ЛИЗИНГА ће бити каско осигуран за све време трајања лизинга,у складу са условима осигуравајућих кућа.Списак осигуравајућих кућа код којих је могуће закључити каско осигурање, НАРУЧИОЦУ ће доставити Давалац лизнга пре закључења уговора о финансијском лизнгу.Каско полиса се може уговорити и преко даваоца лизинга,ако је давалац лизинга заступник у осигурању.Трошак каско осигурања пада на терет НАРУЧИОЦА.

**Члан 8.**

Овај Уговор се може раскинути споразумно или писаним отказом било које уговорне стране, уколико друга страна у већој мери не испуњава своју обавезу, а након што је била на то претходно упозорена писаним путем. Отказни рок је најмање 30 дана.

За све што није предвиђено овим уговором, примењиваће се одредбе Закона о облигационим односима, Закон о финансијском лизингу и други важећи прописи Републике Србије.

Уговорне стране су сагласне да ће евентуалне спорове или неспоразуме који би могли да настану по овом Уговору решити споразумно, а у случају изостанка споразумног решења спор ће решити стварно надлежни суд у Новом Саду.

**Члан 9.**

Уговор ступа на снагу даном потписивања све три уговорне стране и важи до коначног испуњења свих уговорних обавеза.

Овај Уговор је сачињен у 6 (шест) истоветних примерака од којих по 2 (два) примерка за сваку уговорну страну.

|  |  |  |
| --- | --- | --- |
| ЗА ИСПОРУЧИОЦА  ПРЕДМЕТА ЛИЗИНГА  \_\_\_\_\_\_\_\_\_\_\_\_\_\_\_\_\_\_\_\_\_\_ | ЗА ДАВАОЦА  ЛИЗИНГА  \_\_\_\_\_\_\_\_\_\_\_\_\_\_\_\_\_\_ | ЗА НАРУЧИОЦА    \_\_\_\_\_\_\_\_\_\_\_\_\_\_\_\_\_\_\_ |
|  |  |  |